stanford-oval/wikipedia huggingface dataset:
הבחירות לרשויות המקומיות בישראל (2018)
מועצות אזוריות > גן רווה

| הבחירות לראשות המועצה האזורית גן רווה |
| --- | --- | --- |
| שלמה אלימלך | שלמה שש | תומר עזריה |
| 50.66% | 44.13% | 5.21% |
| 1,535 קולות | 1,337 קולות | 158 קולות |
ראש מועצה אזורית גן רווה שלמה אלימלך, המכהן בתפקיד מאז 1991, התמודד על המשרה מול תומר עזריה, כלכלן ממושב גאליה ותא"ל במיל' שלמה שש מהיישוב הקהילתי אירוס.
מועצות אזוריות > דרום השרון

לאחר כהונה של 5 קדנציות, ראש המועצה האזורית דרום השרון מוטי דלג'ו הודיע כי לא יתמודד בבחירות הבאות. על התפקיד התמודדו 4 מועמדים: אושרת גני גונן מנווה ימין, איציק אזרי ממתן, זאב פתאל משדי חמד ואל"ם במילואים דרור רופא מחגור.
אושרת גני גונן נבחרה לתפקיד ברוב של 77.38% שהם 11,480 קולות.
מועצות אזוריות > הגלבוע

עובד נור מעין חרוד איחוד, אשר נבחר ב-2015 בבחירות מיוחדות עקב היבחרותו של קודמו דני עטר כחבר הכנסת, נבחר ברוב של 55.37% לתקופת כהונה נוספת כראש מועצה אזורית הגלבוע. מולו התמודד מוטי כהן.
מועצות אזוריות > הגליל העליון

ראש מועצה אזורית הגליל העליון גיורא זלץ מלהבות הבשן נבחר לקדנציה שנייה בתפקיד ברוב של 85.56%. מולו התמודד גד יעקב, אחיינו של יצחק רבין מההרחבה של קיבוץ מעיין ברוך. לאורך הדרך נראה היה כי גם תא"ל במילואים מאיר (מייקה) מסטאי מההרחבה הקהילתית בקיבוץ שמיר יצטרף למירוץ אך זה הודיע לבסוף שאין בכוונתו להתמודד.
מועצות אזוריות > הגליל התחתון

| הבחירות לראשות המועצה האזורית הגליל התחתון |
| --- | --- | --- | --- | --- |
| אריאל בוקר | אשר כהן | בועז מועלם | מושון גבאי | ניצן פלג |
| 12.92% | 22.70% | 13.37% | 10.99% | 40.03% |
| 835 קולות | 1,467 קולות | 864 קולות | 710 קולות | 2,587 קולות |
ראש מועצה אזורית גליל תחתון מוטי דותן המכהן הודיע על פרישה מהתפקיד. על ראשות המועצה התמודדו חמישה: סגן ראש המועצה היוצאת, אשר כהן מגבעת אבני, מושון גבאי משרונה שהתמודד בשתי מערכות הבחירות הקודמות, ניצן פלג משדמות דבורה, אריאל בוקר משדה אילן וחבר המועצה בועז מועלם מארבל.
מועצות אזוריות > הערבה התיכונה

אייל בלום ממושב עידן, המכהן כראש מועצה אזורית הערבה התיכונה מאז 2012, התמודד על תקופת כהונה נוספת וניצח ברוב של 70.86% שהם 1,199 קולות. מולו התמודדו אהרל'ה דבוראי וברק אומגה, שניהם ממושב פארן. בתחילה נפסלה מועמדותו של אומגה כיוון שהגיש את הטפסים ללא תצהיר בחתימת עורך דין אך לאחר שהוכח כי הדבר נעשה עקב הטעיה וטעות של מנהל הבחירות קבע בית המשפט כי מועמדותו תתקבל.
מועצות אזוריות > הר חברון

ראש מועצה אזורית הר חברון יוחאי דמרי מעתניאל נבחר לתקופת כהונה שנייה ברוב של 65.55% (1,939 קולות). מולו התמודדה שוש אדר משמעה.
במליאת המועצה חברים 15 נציגים.
מועצות אזוריות > זבולון

ראש המועצה האזורית המכהן, דב ישורון, החליט שלא להתמודד לקדנציה נוספת. התמודדו על ראשות מועצה אזורית זבולון ממלא מקום ראש המועצה, איתמר שורקי מכפר חסידים ב', עמוס נצר מרמת יוחנן ודלית ספקטור מנופית.
אף לא אחד מן המתמודדים עבר את רף ה-40%, לכן התקיים סיבוב שני בין איתמר שורקי (35.97%) ועמוס נצר (39.05%), בו השיג עמוס נצר רוב של 52.96% (3,109 לעומת 2,762 קולות).
מועצות אזוריות > חבל אילות

ד"ר חנן גינת, המשמש כראש מועצה אזורית חבל אילות מאז נבחר בבחירות מיוחדות ביוני 2016, הוכרז כראש המועצה לאחר שהיה המועמד יחיד לתפקיד בבחירות אלו.(9)
למליאת המועצה נבחרו 13 נציגים, אחד לכל יישוב, למעט קיבוץ יטבתה המיוצג על ידי 2 נציגים בזכות גודלו היחסי.(9)
מועצות אזוריות > חבל יבנה

ראש מועצה אזורית חבל יבנה משה ליבר נבחר לקדנציה שנייה בתפקיד ברוב של 60.10 שהם 1,732 קולות. מולו התמודד אבי פוקס מבני דרום.
מועצות אזוריות > חבל מודיעין

על ראשות מועצה אזורית חבל מודיעין התמודדו ראש המועצה המכהן, שמעון סוסן, שנעצר באפריל 2018, לאחר תלונות שווא שהוגשו נגדו. לאחרונה הודיע המשטרה כי החקירה נסגרה כיוון שלא נמצאה כל עברה ורוני אזרק מבית עריף.
שמעון סוסן נבחר ברוב של 69.10% (7,502 קולות).
מועצות אזוריות > חוף אשקלון

יאיר פרג'ון, המכהן כראש מועצה אזורית חוף אשקלון מאז 2007, התמודד על תקופת כהונה נוספת, אך לא ימשיך בתפקידו מאחר שלא השיג מספיק קולות בסיבוב הראשון. מולו התמודדו דודי סעדה ממושב מבקיעים, עו"ד איתמר רביבו מבאר גנים (התאחד עם רונן ליבנה) ויריב קלרמן מיד מרדכי.
אף מתמודד לא חצה את רף ה-40%, לכן נערך סיבוב שני בו התמודדו איתמר רביבו (39.32%) מול דודי סעדה (28%).
עקב ההסלמה בדרום, החליט שר הפנים לדחות את מועד הבחירות בסיבוב השני לראשות המועצה, אשר התקיימו בסופו של דבר ב-20 בנובמבר ובהן ניצח איתמר רביבו ברוב של 52.57% (4363 לעומת 3,936 קולות).
מועצות אזוריות > חוף הכרמל

ראש מועצה אזורית חוף הכרמל כרמל סלע החליט לפרוש מתפקידו אחרי 15 שנים בתפקיד. אסיף איזק מקיבוץ החותרים נבחר לראש המועצה לאחר שהשיג רוב של 75.40% (9,605 קולות) מול רותם שטיינר-יוסף ממגדים. סגן ראש המועצה, אורן עוזרד מכרם מהר"ל, שהודיע אף הוא על התמודדות, פרש מהמירוץ כעבור ארבעה חודשים. אושרי וקנין מעתלית שהודיע על התמודדות בתחילה, הודיע אף הוא על פרישתו מהמרוץ.
מועצות אזוריות > חוף השרון

ראש המועצה האזורית חוף השרון אלי (אליהו) ברכה, המכהן בתפקיד מאז שנת 2009, התמודד כמועמד יחיד לכהונה נוספת. עקב כך לא יתקיימו במועצה בחירות לראשותה. בנוסף, ביישובים: גליל ים, שפיים, געש, יקום, בית יהושע, תל יצחק, ארסוף וארסוף קדם לא התקיימו בחירות כלל ולא נפתחו קלפיות משום שהייתה רק רשימה אחת שהתמודדה לוועד המקומי של היישוב.
מועצות אזוריות > יואב

ראש מועצה אזורית יואב מטי צרפתי הרכבי התמודדה על כהונה שנייה בתפקיד כמועמדת יחידה.
מועצות אזוריות > לב השרון

| הבחירות לראשות מועצה אזורית לב השרון |
| --- | --- | --- |
| אלי אטון | עמיר ריטוב | רונן סלטון |
| 35.11% | 42.48% | 22.41% |
| 4,013 קולות | 4,855 קולות | 2,561 קולות |
ראש מועצה אזורית לב השרון עמיר ריטוב נבחר לתקופת כהונה נוספת, לאחר שגבר בהתמודדות על אלי אטון ממושב ניצני עוז ורונן סלטון ממשמרת.
מועצות אזוריות > לכיש

דני מורביה המכהן כראש מועצה אזורית לכיש מאז 2004 ממשיך לתקופת כהונה נוספת, לאחר שהשיג רוב של 66.55% (3,991 קולות) מול בועז שלמה ממושב שחר. למליאת המועצה נבחרו 19 נציגים, נציג לכל אחד מ-19 יישובי המועצה.(9)
מועצות אזוריות > מבואות החרמון

על ראשות מועצה אזורית מבואות החרמון התמודדו ראש המועצה המכהן, בני בן-מובחר משדה אליעזר, שנבחר לקדנציה רביעית ברוב של 62.14% (2,508 קולות) מול יוסי סטמס. צביקה פוגל ממשמר הירדן שהתמודד אף הוא לתפקיד הסיר את מועמדותו כחודשיים לפני הבחירות.
למליאת המועצה נבחרו 13 נציגים, נציג לכל אחד מ-13 יישובי המועצה.(9)
מועצות אזוריות > מגידו

ראש מועצה אזורית מגידו המכהן איציק חולבסקי מעין השופט נבחר לתקופת כהונה שנייה, לאחר שהשיג רוב של 73.25% (3,740 קולות) מול שחם מיטלר מקיבוץ דליה.
למליאת המועצה נבחרו 13 נציגים, נציג לכל אחד מ-13 יישובי המועצה.(9)
מועצות אזוריות > מגילות ים המלח

ראש מועצת מועצה אזורית מגילות ים המלח אריה כהן, המכהן בתפקיד מ-2015, התמודד לראשות המועצה כמועמד יחיד.
מועצות אזוריות > מטה אשר

| הבחירות לראשות מועצה אזורית מטה אשר |
| --- | --- |
משה דוידוביץ': נמרוד לנגר
66.07%: 33.93%
8,859 קולות: 4,549 קולות
יורם ישראלי, המכהן כראש מועצה אזורית מטה אשר מאז 2014, היה צפוי להתמודד על כהונה נוספת, אך חמישה ימים לפני מועד סגירת הרשימות, הודיע כי לא יתמודד לכהונה נוספת. במקומו התמודד על התפקיד סגנו, משה דוידוביץ' מבוסתן הגליל, שגם נבחר ברוב של 66.07% (8,859 קולות). מולו התמודד נמרוד לנגר מגשר הזיו.
למליאת המועצה נבחרו 31 נציגים, 2 נציגים משייח' דנון ונציג לכל אחד מ-29 מיישובי המועצה האחרים.(9)
מועצות אזוריות > מטה בנימין

ראש המועצה האזורית המכהן, אבי רואה, הודיע על פרישתו מהתפקיד. סגן ראש המועצה, ישראל גנץ מפסגות השיג רוב של 51.77% (13,286 קולות) מול מנכ"ל מועצת יש"ע שילה אדלר מעלי. אביחי בוארון, ממפוני עמונה ותושב עמיחי וחבר המליאה אפי שרון ממעלה מכמש לא התמודדו לבסוף על התפקיד. שרון הודיע על תמיכתו בשילה אדלר.
מועצות אזוריות > מטה יהודה

| הבחירות לראשות המועצה האזורית מטה יהודה |
| --- | --- | --- |
| יוסי משה | ניב דוד ויזל | ערן אוחנה |
| 27.46% | 54.25% | 18.29% |
| 6,902 קולות | 13,636 קולות | 4,598 קולות |
ראש מועצה אזורית מטה יהודה משה דדון הודיע תחילה כי יתמודד בבחירות לקדנציה שלישית על אף שהוא הורחק מתפקידו מאז דצמבר 2015 בגלל חשד לפלילים אך בספטמבר 2018, כחודש אחרי הודעת פרקליטות המדינה על הכוונה להגיש נגדו כתב אישום, הוא פרש מהמירוץ. על ראשות המועצה התמודדו מ"מ ראש המועצה, ניב ויזל מנתיב הל"ה, סגן ראש המועצה לשעבר, יוסי משה ממושב זכריה וערן אוחנה מצלפון. מועמדים נוספים שפרשו מהמירוץ היו: שרונה בר-נס מצור הדסה, ראש מנהל החינוך לשעבר במועצה, שפרשה זמן קצר אחרי שהודיעה על התמודדותה ושלומי מגנזי מצור הדסה שזכה לתמיכת מפלגת כולנו, אך הודיע שהוא פורש וחובר לניב ויזל ביום האחרון להגשת המועמדויות.
למליאת המועצה נבחרו 60 נציגים, חציים נציגים חדשים ו-10 מהם נשים. כל יישוב יוצג על ידי נציג בודד, למעט צור הדסה שיוצגה על ידי 3 נציגים. בין הנבחרים יו"ר הכנסת לשעבר אברהם בורג שנבחר למועצה כנציג היישוב נטף.(11) היישובים המוסדיים איתנים, דיר ראפאת, כפר זוהרים, גבעת שמש, בית ספר אזורי עין כרם וכפר הנוער קריית יערים לא יוצגו במועצה במסגרת "תחום עודף" כיוון שמספר התושבים בהם היה נמוך מהנדרש בחוק.
מועצות אזוריות > מנשה

ראש מועצה אזורית מנשה אילן שדה, המכהן בתפקיד מ-1992 היה המועמד היחיד לתפקיד והוא הוכרז כראש המועצה.
מועצות אזוריות > מעלה יוסף

| הבחירות למועצה אזורית מעלה יוסף |
| --- | --- | --- | --- |
| יוסי אדוני | יוסי כמיסה | צחי בן עיון | שמעון גואטה |
| 24.68% | 5.47% | 16.51% | 53.33% |
| 1,462 קולות | 324 קולות | 978 קולות | 3,159 קולות |
ראש מועצה אזורית מעלה יוסף שמעון גואטה התמודד על תקופת כהונה שנייה מול חבר המועצה יוסי אדוני מזרעית, יוסי כמיסה וצחי בן עיון מצוריאל.
למליאת המועצה נבחרו 22 נציגים, נציג לכל אחד מ-22 יישובי המועצה, ביניהם יוסי אדוני.(9)
מועצות אזוריות > מרום הגליל

ראש מועצה אזורית מרום הגליל עמית סופר נבחר לקדנציה שלישית בתפקיד לאחר שהשיג רוב של 65.37% (5,094 קולות) מול אניטה יצחק מספסופה, האישה הראשונה שהתמודדה על תפקיד זה במועצה.
מועצות אזוריות > מרחבים

ראש מועצה אזורית מרחבים שי חג'ג' הוכרז כראש המועצה לאחר שהיה, לראשונה במרחבים, מועמד יחיד לראשות המועצה.(9)
למליאת המועצה נבחרו 15 נציגים, נציג לכל אחד מ-15 יישובי המועצה.(9)
מועצות אזוריות > משגב

ראש מועצה אזורית משגב המכהן רון שני הודיע שלא יתמודד על כהונה נוספת בתפקיד. על התפקיד התמודדו ענבר בזק מיובלים ודני עברי מיודפת, שהשיג רוב של 66.54% (9,940 מול 4,747 קולות).
למליאת המועצה נבחרו 32 נציגים, נציג לכל אחד מ-32 יישובי המועצה.(9)
מועצות אזוריות > נווה מדבר

| הבחירות לראשות מועצה אזורית נווה מדבר |
| --- | --- | --- |
| אברהים אל הואשלה | סלאמה עדיסאן | סלמאן אבו חמיד |
| 57.42% | 40.43% | 2.15% |
| 1,707 קולות | 1,202 קולות | 64 קולות |
הבחירות במועצה אזורית נווה מדבר התקיימו יחד עם שאר הרשויות אף על פי שבחירות למועצה התקיימו לראשונה בתולדותיה ב-29 בנובמבר 2016, אז נבחר לראשות המועצה אברהים אל הואשלה מקסר א-סיר. אל הואשלה התמודד בחירות אלו מול סלאמה עדיסאן וסלמאן אבו חמיד, שניהם מביר הדאג', וניצח ברוב של 57.42% מהקולות.
למליאת המועצה נבחרו 3 חברים, נציג אחד לכל יישוב מהיישובים קסר א-סיר (ראש המועצה אל הואשלה), ביר הדאג' ואבו תלול.(9)
מועצות אזוריות > נחל שורק

מאז 1999 אלי אסקוזידו הוא ראש מועצה אזורית נחל שורק זאת קדנציה חמישית ברציפות, ובארבע מערכות הבחירות הקודמות הוא היה מועמד מוסכם ולא התקיימו בחירות כלל.(14)
למליאת המועצה נבחרו 8 נציגים מ-7 יישובי המועצה: 2 מיד בנימין ו-1 מכל אחד מהיישובים האחרים.(14)
ב-26 באוקטובר 2021 התקיימו בחירות מיוחדות לראש המועצה, לאחר התפטרותו של אלי אסקוזידו. לתפקיד נבחר שי רייכנר לאחר שקיבל 1,657 מהקולות שהם 40.9% מהקולות הכשרים.
מועצות אזוריות > עמק הירדן

ראש מועצה אזורית עמק הירדן עידן גרינבאום, שנבחר לתפקיד בבחירות מיוחדות ב-2016, התמודד על כהונה נוספת בתפקיד. והשיג רוב של 83.28% (5,137 לעומת 1,031 קולות) מול תומר ארביטי מקיבוץ דגניה ב'.
למליאת המועצה נבחרו 23 נציגים, שני נציגים מאפיקים, פוריה – נווה עובד ופוריה עילית ונציג מכל אחד משאר 17 יישובי המועצה.(9)
מועצות אזוריות > עמק המעיינות

ראש מועצה אזורית עמק המעיינות יורם קרין, המכהן מאז שנת 2009, המשיך לתקופת כהונה נוספת, לאחר שהשיג רוב של 74.78% (4,604 לעומת 1,553 קולות) מול גיל פשחור מעין הנצי"ב.
מועצות אזוריות > עמק חפר

| הבחירות לראשות מועצה אזורית עמק חפר |
| --- | --- | --- |
| גלית שאול | עפרה ברק | רני אידן |
| 55.17% | 13.11% | 31.72% |
| 10,763 קולות | 2,558 קולות | 6,188 קולות |
מול רני אידן, ראש מועצה אזורית עמק חפר משנת 2006, התמודדו שתיים: עפרה ברק מכפר מונש שהתמודדה על התפקיד גם ב-2013 וד"ר גלית שאול מחוגלה מנכ"לית מרכז רקמן, שנבחרה לראשות המועצה.
מועצות אזוריות > עמק יזרעאל

| הבחירות לראשות מועצה אזורית עמק יזרעאל |
| --- | --- |
אייל בצר: לימור רגב
54.36%: 45.64%
10,055 קולות: 8,442 קולות
ראש המועצה האזורית עמק יזרעאל אייל בצר מנהלל המכהן בתפקיד מאז 2007 התמודד שוב ומולו התמודדה יו"ר ועד מקומי נהלל לימור רגב. בנוסף היה אמור להתמודד זיו ורהפטיגמאחוזת ברק שהתמודד על התפקיד גם ב-2013, אבל פרש לפני הבחירות.
מועצות אזוריות > ערבות הירדן

ראש המועצה, דוד אלחייני, המשיך לכהונה נוספת בראשות מועצה אזורית ערבות הירדן. מולו התמודדו יוגב כרסנטי ממושב תומר ויונתן שוב מיישוב חמדת.
מועצות אזוריות > רמת הנגב

ראש מועצה אזורית רמת הנגב ערן דורון המכהן בתפקיד מאפריל 2017, אז הוכרז כראש המועצה לאחר שהתמודד כמועמד יחיד בבחירות המיוחדות על התפקיד בעקבות פטירת ראש המועצה, שמואל ריפמן, התמודד על כהונה נוספת בתפקיד כמועמד יחיד והוכרז כראש המועצה.(9)
למליאת המועצה נבחרו 14 מנדטים, מתוכם 2 יישובים (מדרשת בן-גוריון ורביבים) מיוצגים על ידי 3 חברי מועצה, 7 יישובים מיוצגים על ידי נציג אחד ונציג אחד המייצג "אזור עודף" של תושבי נקודות יישוב קטנות.(9)
מועצות אזוריות > שדות דן

בראש המועצה אזורית שדות דן (עד תחילת 2018: מועצה אזורית עמק לוד) עומד מאז 2014 דוד יפרח ממושב יגל שהתמודד כמועמד יחיד לקדנציה שנייה ונתמך על ידי כל ראשי הוועדים המקומיים במועצה.(10)
בבחירות בצפריה לוועד המקומי הושג תיקו 197 קולות בין שתי הרשימות לוועד המונה חמישה נציגים – "צפריה לכולם" ו"צפריה שלנו", והן הוכרעו על ידי הטלת מטבע לטובת צפריה שלנו.
מועצות אזוריות > שדות דן > כפר חב"ד

בכפר חב"ד נערכו בחירות לראשונה בתולדות הכפר כיוון שלראשונה מספר תושבי הכפר שאינם חברי האגודה השיתופית עלה על מספר החברים באגודה, נתון שהוביל לביטול זהות הוועדים בין ועד האגודה לוועד המקומי. רב הכפר מאיר אשכנזי וחברי הוועד הישן התנגדו להקמת ועד נוסף, בטענה שהדבר מנוגד לדעתו של הרבי מלובביץ' מנחם מנדל שניאורסון, אך למרות ההתנגדות הוגשו רשימות נוספות. בבחירות ל-6 הנציגים במליאה זכתה רשימת כפר חב"ד (כח) ב-3 מנדטים, רשימת "הלב שלך במועצה" (לב) בשני מנדטים ורשימת "המעשה הוא העיקר" (ה) במנדט אחד.(10)
על 9 המקומות בוועד המקומי התמודדו 3 רשימות.
מועצות אזוריות > שדות נגב

ראש המועצה אזורית שדות נגב, תמיר עידאן, התמודד על כהונה נוספת כמועמד יחיד והוכרז בראש המועצה.(9)
למליאת המועצה נבחרו 16 נציגים, אחד מכל יישוב במועצה.(9)
מועצות אזוריות > שומרון

| הבחירות לראשות מועצה אזורית שומרון |
| --- | --- |
יוסי דגן: פול גולובנבסקי
80.80%: 19.20%
13,130 קולות: 3,120 קולות
על ראשות מועצה אזורית שומרון התמודד ראש המועצה המכהן, יוסי דגן, שנבחר לתפקיד בבחירות מיוחדות באוגוסט 2015 בעקבות התפטרותו של קודמו גרשון מסיקה שהיה מעורב בפרשת השחיתות בישראל ביתנו וחתם על הסכם עד מדינה במאי 2015, הסכם שבעקבותיו התפטר מתפקידו. מסיקה, שזכה לחסינות מתביעה בפרשה זו, הודיע במאי 2018 על כוונתו להתמודד שוב על תפקיד ראש המועצה, אך לבסוף לא התמודד. ביוני 2018 הכריז פול גולובנבסקי מצופים על התמודדותו לתפקיד. ב-15 ביוני חשף עמית סגל את כוונת דגן ומסיקה ללכת לבוררות אצל הרב שמואל אליהו על מנת שיקבע מי משניהם יתמודד לתפקיד ראש המועצה. ב-17 ביולי פורסמה החלטתו של הרב אליהו בה הכריע לטובת דגן, פסיקה שבעקבותיה פרש מסיקה מהמירוץ.
יוסל'ה שוחמכר, חבר הוועד המקומי של שערי תקווה, הודיע על מועמדותו לראשות הוועד המקומי.
מועצות אזוריות > שער הנגב

| הבחירות לראשות מועצה אזורית שער הנגב |
| --- | --- |
אופיר ליבשטיין: נירה שפק
68.31%: 31.69%
2,723 קולות: 1,263 קולות
תושבי מועצה אזורית שער הנגב הצביעו לראשונה על זהות ראש המועצה, לאחר שמאז הקמת המועצה ב-1950 באופן קבוע עמד לבחירה מועמד יחיד ומוסכם. ראש המועצה המכהן מאז 2002, אלון שוסטר, החליט לא להתמודד על התפקיד. בהתמודדות על התפקיד גבר אופיר ליבשטיין על נירה שפק, שניהם תושבי קיבוץ כפר עזה.
מועצות אזוריות > שפיר

| הבחירות לראשות המועצה האזורית שפיר |
| --- | --- | --- | --- |
| אברהם ויינברגר | אדיר בניהו נעמן | אשר אברג'ל | תמר רחמים |
| 14.23% | 46.94% | 32.85% | 5.98% |
| 851 קולות | 2,808 קולות | 1,965 קולות | 358 קולות |
ראש מועצה אזורית שפיר מאז 2002 אשר אברג'ל התמודד על כהונה נוספת בתפקיד. מולו התמודדו חברת המועצה לשעבר ועובדת המועצה לשעבר תמר רחמים, אבי וינברגר ממושב שפיר, ואדיר נעמן ממרכז שפירא. שמעון מולאי פרש מהמירוץ לראשות המועצה במהלך חודש אוגוסט והצטרף לאדיר נעמן.
מועצות אזוריות > תמר

| הבחירות לראשות מועצה אזורית תמר |
| --- | --- |
דב ליטבינוף: אורי פרי-גל
55.68%: 44.32%
387 קולות: 308 קולות
ראש מועצה אזורית תמר דב ליטבינוף, המכהן מאז 2004 זכה בבחירות והמשיך לתקופת כהונה נוספת חרף החשדות נגדו בפרשת השחיתות בישראל ביתנו. מולו התמודד אורי פרי-גל מנאות הכיכר ששימש בעבר כסגן ראש עיריית אילת.
ב-3 מששת יישובי המועצה לא התקיימו בחירות לנציגי היישוב במליאה המועצה כיוון שרק רשימה אחת התמודדה למליאת המועצה: עין גדי, עין חצבה והר עמשא. בשלושה יישובים אלו גם לא התקיימו בחירות לוועדים המקומיים כיוון שהוגשה בהם רק רשימה אחד לוועד המקומי (בשאר היישובים לא התקיימו בחירות לוועד המקומי עקב זהות ועדים).
ב-26 בנובמבר 2019 נערכו בחירות נוספות לראשות המועצה לאחר שבית המשפט קיבל הכרעה בעניינו של ראש המועצה הנבחר.
עיריות ומועצות מקומיות > אבו גוש

| הבחירות לראשות מועצה מקומית אבו גוש(4) |
| --- | --- | --- |
| סלים ג'בר | עיסא ג'בר | קאזם איברהים |
| 41.69% | 21.72% | 36.60% |
| 1,891 קולות | 985 קולות | 1,660 קולות |
ראש מועצת אבו גוש עיסא ג'בר התמודד לתקופת כהונה נוספת, ומולו התמודדו סלים ג'בר, קאזם איברהים וראיד איבראהים, אשר פרש בסוף אוגוסט מהמירוץ לראשות המועצה.
במועצה 9 מושבים.
עיריות ומועצות מקומיות > אבו סנאן

| הבחירות לראשות מועצה מקומית אבו סנאן (סיבוב שני)(10) |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| נוהאד משלב | פאוזי משלב |  |  |  |  |  |  |  |  |  |  |  |  |  |  |  |  |  |  |  |  |  |  |
| 43.38% | 56.62% |  |  |  |  |  |  |  |  |  |  |  |  |  |  |  |  |  |  |  |  |  |  |
| 3,085 קולות | 4,027 קולות |  |  |  |  |  |  |  |  |  |  |  |  |  |  |  |  |  |  |  |  |  |  |
באבו סנאן התמודדו ארבעה מועמדים לראשות הרשות המקומית: ראש המועצה ניהאד משלב התמודד לעוד קדנציה מטעם חד"ש, כשמולו התמודדו פאוזי משלב, גאזי סעב ואמל זיאדה. אף מועמד לא חצה את רף 40 האחוזים בסיבוב הראשון, לכן פאוזי משלב שקיבל 2,460 קולות ונוהאד משלב שקיבל 2,120 קולות התמודדו בסיבוב השני בו זכה פאוזי משלב ברוב הקולות.
עיריות ומועצות מקומיות > אבן יהודה

ראש המועצה, אבי הררי, המכהן משנת 2013 התמודד על כהונה נוספת כמועמד יחיד. תמכו במועמדותו 5,105 מצביעים שהם 94.57% אל מול 293 מתנגדים שהם 5.43%(5).
בישיבת ההזדהות לקראת הבחירות הזדהו כל 11 חברי המועצה היוצאת עם סיעתו של הררי ולמעשה התאחדו עימו. בבחירות למועצה התמודדו שתי רשימות: רשימת "לתת יותר" (לי) בראשות אבי הררי שאיגדה לתוכה את כל המפלגות שכיהנו במועצה היוצאת ורשימת בעד (קן) בראשות זהר אברמוב. בבחירות עצמן זכתה רשימת "לתת יותר" בעשרה מנדטים לעומת מנדט אחד לרשימת בעד.(5)
עיריות ומועצות מקומיות > אום אל-פחם

| הבחירות לראשות עיריית אום אל-פחם (סיבוב שני) |
| --- | --- |
סמיר מחאמיד: ח'אלד אגבאריה
54.17%: 45.83%
12,778 קולות: 10,810 קולות
ראש עיריית אום אל-פחם המכהן ח'אלד אגבאריה התמודד לתקופת כהונה נוספת. המועמדים הנוספים היו: סמיר מחמיד, עלי ג'בארין ברכאת, ראמז ג'בארין, תייסיר מחאמיד ועלי חליל ג'בארין. אף מתמודד לא חצה את רף ה-40% ולכן התקיים סיבוב שני בין ח'אלד אגבאריה (קיבל 26.58% בסיבוב הראשון) וסמיר מחאמיד (35.86%) שניצח בסיבוב השני.
עיריות ומועצות מקומיות > אופקים

ראש עיריית אופקים המכהן, איציק דנינו, אשר התמודד על קדנציה שנייה בתפקיד, צפוי היה לקבל את תמיכת החרדים בעיר. מולו התמודד גדעון סבגי.
| הבחירות לראשות עיריית אופקים(4) |
| --- | --- |
איציק דנינו: גדעון סבגי
81.95%: 18.05%
11,743 קולות: 2,587 קולות
למועצת העיר התמודדו הרשימות הבאות: הליכוד בראשות איציק דנינו, תנופה לאופקים בראשות גדעון סבגי, הקהילה התורנית בראשות אברהם בן ציון דייטש, הבית היהודי בראשות עדי פלח, אופקים חדשים בראשות נורברט בוכובזה, ש"ס בראשות סלומון עזרן, רשימת הצעירים אופקימים בראשות טל מגירה.
עיריות ומועצות מקומיות > אור יהודה

| הבחירות לראשות עיריית אור יהודה(1) |
| --- | --- | --- | --- |
| ליאת שוחט | עוזי אהרון | אפי גוטמן | ננה חן |
| 51.79% | 39.58% | 4.75% | 3.89% |
| 9,062 קולות | 6,925 קולות | 831 קולות | 680 קולות |
ראש העירייה המכהנת, ליאת שוחט, שנכנסה לתפקידה לאחר שנבחרה בבחירות מיוחדות במהלך הקדנציה התמודדה לכהונה נוספת. מולה התמודדו סגנה עוזי אהרון, חבר מפלגת ש"ס שהתמודד ברשימה עצמאית, אפי גוטמן הנתמך על ידי מפלגת כולנו וחברת המועצה ננה חן ראש רשימת "יום חדש" שהתמודדה לתפקיד גם ב-2013. בבחירות ניצחה ראש העירייה המכהנת ליאת שוחט עם 51% מקולות הבוחרים ונבחרה לקדנציה שנייה.
11 רשימות התמודדו על 15 המושבים מועצת העיר. רשימת "אור חדש בראשות ליאת שוחט" (א) זכתה ב-5 מושבים והייתה לסיעה הגדולה במועצה. רשימת ש"ס בראשות ציון גזלה זכתה ב-3 מנדטים, רשימת "קול העיר" (קע) ורשימתו של עוזי אהרון (רק) זכו בשני מנדטים כל אחת. "מאמינים באור יהודה" בראשות אברהם בורוכוב (ים)
"אור יהודה ביתנו" (ל), סיעת בת של ישראל ביתנו בראשות ז'אנה כהן והליכוד (מחל) בראשות יחיאל מושייב זכו במנדט אחד כל אחת. ארבע רשימות נוספות, "יחד פועלים למען האור" (ד), "יום חדש בראשות ננה חן" (חן), "רשימת נאמני הציבור" של יוסף סבח (נצ) ו"עיר לכולנו בראשות אפי גוטמן" (פ) לא זכו במושבים במועצה.(1)
עיריות ומועצות מקומיות > אור עקיבא

| הבחירות לראשות עיריית אור עקיבא(2) 30 באוקטובר 2018 |
| --- | --- | --- | --- |
| ארקדי גדילוב | יעקב אדרי | נוח שמאילוב | שמחה יוסיפוב |
| 12.05% | 41.64% | 6.37% | 39.94% |
| 1,188 קולות | 4,104 קולות | 628 קולות | 3,936 קולות |
ראש עיריית אור עקיבא המכהן, יעקב אדרי, התמודד על כהונה שנייה ברציפות (וחמישית בסך הכל) לאחר שזכה בפריימריז מול ראש העירייה הקודם, שמחה יוסיפוב, והתמודד על תפקיד ראש העירייה מטעם הליכוד. איציק פתיתו, אשר התמודד גם הוא, עתר לבית הדין של הליכוד נגד ההחלטה לפיה יוסיפוב הוא המועמד הרשמי וב-23 ביולי הודיע אדרי רשמית על התמודדות נוספת לתפקיד מטעם הליכוד. בעקבות ההודעה פרש שבתאי מהמירוץ לראשות העיר ויוסיפוב הודיע שיתמודד על ראשות העירייה בראש רשימה עצמאית אם הליכוד ימשוך את תמיכתו ממנו. במהלך יולי הודיע שלום שבתאי כי הוא מסיר את מועמדותו לראשות העיר. יוסיפוב הקים את רשימת "אור עקיבא אחת" והוא התמודד מטעמה לראשות העיר. כמו כן, התמודדו לתפקיד סגן ראש העירייה ארקדי גדילוב, יו"ר סיעת "התנופה" ועורך הדין נוח שמאילוב, נציגה הרשמי של מפלגת יש עתיד בעיר ויו"ר סיעת "באנו לשנות".
בין הרשימות שהתמודדו למועצה רשימת הליכוד, רשימת "יחד עם אור עקיבא" בראשות שלום שבתאי רשימת "עתיד בטוח" ורשימת "לשם שמיים".
14 רשימות התמודדו על 13 המקומות במועצת העיר. רשימות הליכוד (מחל) בראשות יעקב אדרי, "אור עקיבא אחת" (ף) בראשות שמחה יוסיפוב, ש"ס (שס) בראשות אלי אנקונינה ו"התנופה" (ת) בראשות ארקדי
גדילוב זכו ב-2 מנדטים כל אחת. 5 רשימות זכו במנדט אחד: "עתיד בטוח יוסי כדורי" (ה), "לב" (זך) בראשות אברהם כהן, "לשם שמים" (י), "באנו לשנות" (פה) בראשות חבר מפלגת יש עתיד נוח שמאילוב ו"גשר" (ץ) בראשות חברת מועצת העיר ילנה זסלבסקי. הרשימות "אוהבים את אור עקיבא" (א) בראשות יהודה דוידוב, "אור חדש" (ח), "אור עקיבא ביתנו (ל), "ביחד" (נר) ו"דר" (ק) לא עברו את אחוז החסימה.(2)
עיריות ומועצות מקומיות > אורנית

| הבחירות לראשות מועצה מקומית אורנית |
| --- | --- | --- |
| רחל כדורי | ניר ברטל | שלומי לנגר |
| 1.62% | 66.15% | 32.23% |
| 78 קולות | 3,185 קולות | 1,552 קולות |
ראש מועצת אורנית שלומי לנגר המכהן מ-2008 התמודד על כהונה נוספת בראשות סיעת יחד. מולו התמודדו ניר ברטל ראש סיעת אופק ורחל כדורי ראש רשימת "קידום".
במועצת היישוב 9 מושבים עליהם התמודדו 3 רשימות – רשימת "אופק" (אפ) בראשות ניר ברטל שזכתה ב-6 מנדטים, "יחד" (של) בראשות שלומי כדורי שזכתה ב-3 מנדטים ו"קידום אורנית" (נץ) בראשות רחלי כדורי שלא נבחרה למועצה.